als_Latn dik_Latn sag_Latn
Ejdi në botën e trëndafilave
Ejdi Braho është një vajzë e re, e cila ka një pasion shumë të veçantë. Ajo krijon trëndafila artistikë prej letre dhe jo vetëm, duke kthyer në vepër të vërtetë arti çdo dekor të përbërë prej materialit të letrës. Ajo ka themeluar kompaninë e saj “Backdrop Flowers Albania” dhe vetëm brenda një viti ka realizuar punime të shumta dekorative mbresëlënëse për evente të ndryshme. Ejdi, përveç se artiste, është njëkohësisht edhe juriste dhe ja del mban shumë mirë mes këtyre dy profesioneve.
Në foto: Ejdi Braho, Themeluese e Backdrop Flowers Albania
Në një intervistë ekskluzive për Lady Albania, po ju sjellim Ejdin në botën e trëndafilave prej “letre”, e rrethuar nga e bukura, eleganca, brishtësia dhe finesa, por edhe nga aroma e guximit, ashtu siç janë edhe vet lulet e krijuara nga dora e saj...
Ejdi, na rrëfeni pak për veten tuaj si dhe për pasionin tuaj për krijimin e trëndafilave artistikë prej letre. Kur dhe si ju lindi ky pasion i veçantë dhe kur filloi ai të kthehej në një profesion?
Përshëndetje! Une quhem Ejdi Braho, kam lindur në qytetin e bukur dhe bregdetar të Vlorës por pjesën më të madhe të fëmijërisë time, deri në moshën 16 vjeçare e kam kaluar në Athinë së bashku me prindërit e mi. Më pas jam kthyer sërish në vendlindje ku ndoqa edhe studimet e Shkollës së mesme. Më pas vazhdova studimet e larta për drejtësi në Tiranë dhe sot zotëroj titullin e Avokatit.
Ndërsa pasioni për artin dhe për krijimin e trëndafilave prej letre ka lindur shumë natyrshëm, në një ditë teksa isha duke mbledhur në zyrë disa letra të vogla të cilat ishin për t’u hedhur poshtë. Duke i rrotulluar ato, vura re se u krijua spontanisht një trëndafil i vogël dhe shumë i bukur, të cilin më pas tentova ta bëj më të madh deri sa u krijua një trëndafil “gjigand” i hapur.
Pasi konstatova këtë talent, fillova të kërkoj në internet në lidhje me punimet e trëndafilave prej letre dhe kuptova se ky pasion që sapo kisha zbuluar përbënte një profesion të vërtetë. E entuziazmuar j’ua prezantova familjarëve vendimin tim për t’u marrë me trëndafilat prej letre. Ata fillimisht u habitën por më mbështetën dhe u entuziazmuan së bashku me mua. Me kalimin e kohës, por dhe me shumë punë e përkushtim, arritëm aty ku jemi sot.
Në foto: Punime të Backdrop Flowers Albania për një event Baby Shower në Tiranë
Përveç punës artistike, ju njëkohësisht punoni edhe si juriste? Si ja dilni ti menaxhoni këto 2 profesione krejt të ndryshme nga njëra-tjetra dhe sa kohë i dedikoni secilit?
Unë jam një person i ndjeshëm dhe njëkohësisht shumë e dhënë pas drejtësisë, prandaj kam ëndërruar që e vogël të bëhesha juriste apo avokate, gjë që u realizua dhe për të cilën jam e lumtur. Profesioni i juristes më merr një pjesë shumë të madhe të kohës dhe për të menaxhuar sa më mirë të dyja profesionet më duhet të punoj me orë të zgjatura si ditën ashtu edhe natën.
Por momentalisht pak më tepër kohë më merr menaxhimi i “Backdrop Flowers Albania” pasi pritshmëria e klientëve është më e lartë se parashikimet tona dhe nga ana tjetër afatet e dorëzimit të porosive janë shumë të afërta me njëra-tjetrën. Por mendoj se pasioni për të dyja profesionet e mia, më ndihmon t’ia dal mbanë e ti përballoj të dyja.
Në çfarë moshe keni krijuar trëndafilin tuaj të parë?
Trëndafilin tim të parë prej letre e kam krijuar para 1 viti me eskperimentin tim spontan në zyrë siç rrëfeva më sipër.
Kujt ja keni dhuruar trëndafilin tuaj të parë?
Trëndafilin tim të parë vazhdoj ta mbaj ende në zyrë dhe për herë të parë atë e ka mbajtur në dorë djali im Ijon.
Përveç trëndafilave, a merreni edhe me dekore të tjera të punës me letër?
Po, ne krijojmë çdo gjë prej letre, duke filluar nga trëndafilat e vegjël me letër crepe, tek fluturat, headpiece, krahë engjelli, ftesa, kuti kompozimi e shumë punime të tjera.
Në foto: Punime të Backdrop Flowers Albania “ Mushrooms Sagave Bora kokedhima & Endrit Mertiri”
A ka qënë e vështirë fillimisht për ju të prezantonit punimet e para dhe si është pritur kjo nga familja dhe miqtë tuaj?
E vështirë ka qënë vetëm ndrojtja që ndjeva në fillim për t’ju prezantuar famijlarëve idenë time pasi nuk e dija se si do ta prisnin. Por unë kam fatin që rrethohem nga njerëz të mrekullueshëm, të cilët deri më sot më kanë suportuar dhe frymëzuar në çdo hap dhe i falenderoj tej mase.
Si lindi ideja të krijonit Kompaninë tuaj me emrin Backdrop Flowers Albania?
Backdrop do të thotë SFOND dhe qëllimi im është që të krijoj pa fund sfonde të ndryshme të mbuluar nga trëndafila ose çdo lloj modeli tjetër luleje! Ndërsa emri Backdrop Flowers Albania është menduar për të theksuar bukuritë dhe kreativitetin që sjellin artistët nga Shqipëria.
Ju tashmë organizoni dekore për evente të ndryshme si edhe për personazhe VIP në Shqipëri. Bazuar në eksperiencën tuaj, çfarë lloj punimesh preferojnë klientët më tepër dhe për çfarë rastesh/eventimentesh?
Backdrop Flowers Albania të gjithë klientet i respekton dhe i trajton njësoj si në cilesi, ashtu edhe në vlerë, për ne rëndesi ka që puna jonë të prezantohet sa me pastër dhe bukur! Klientët Vip në përgjithësi kërkojnë një sasi të konsiderueshme dekorimesh për eventet e tyre si psh: Baby shower, Wedding shower, Sete fotografsih, Suprizë party etj. Një pjesë prej tyre kërkojnë shumë edhe “Headpiece” të cilat i përdorin në videoklipe ose për dajle të veçanta skenike, ndërsa klientet të cilët kanë kompani eventesh kërkojnë zakonisht backdrops për dasma, ditëlindje dhe evente të ndyshme. Ne gjithashtu dekorojmë edhe ambjente private, lokale ose vitrina të dyqaneve të njohura.
Në foto: Punime të Backdrop Flowers Albania për arredimin e një dyqani në Tiranë
Si e mendoni të ardhmen e kësaj iniciative dhe pasioni që keni? A mendoni se së afërmi do të mund ti përkushtoheni vetëm pasionit tuaj, duke hequr dorë nga profesioni i juristes?
Unë kam investuar shumë për profesionin si juriste dhe jam duke punuar fort për të hapur një zyrë avokatie në të ardhmen. Gjithashtu edhe pasionin që kam për krijimin e luleve prej letre nuk mund ta lë kurrsesi në plan të dytë dhe planifikoj ta zgjeroj, gjë e cila mund të arrihet me përkushtimin e të gjithë grupit dhe stafit të Backdrop Flowers Albania.
Në foto: Punime dekorative të Backdrop Flowers Albania për evente
Çfarë ju frymëzon më tepër gjatë punës tuaj dhe kujt ja dedikoni suksesin e arritur deri tani?
Frymëzimi im kryesor është djali im Ijon, dhe sapo shoh buzëqeshjen e tij përmes një fototje të cilën e mbaj gjithnjë mbi tavolinën time të zyrës, marr lapsin dhe filloj të skicoj modelet e reja.
Suksesin që ka Backdrop Flowers Albania ja dedikoj të gjithë familjarëve të mi, miqve, stafit, por kryesisht bashkëshortit tim i cili nuk lodhet asnjëherë pavarësisht ngarkesës së punës së Backdrop Flowers Albania, por sigurisht edhe mamit tim, pa të cilën sot kompania jonë nuk do të mund të kishte arritur të bëhej kaq e njohur brenda një periudhe kohore kaq të shkurtër!
Dhe së fundmi shumë faleminderit Lady Albania për kohën dhe përkushtimin tuaj! Ishte një kenaqësi e veçantë!
Fotot: Backdrop Flowers Albania, Ejdi Braho.
JU REKOMANDOJME
Në kërkim të dhuratës ideale për 1 Qershorin? Ja dhurata që do ta gëzonte pa masë çdo fëmijë
Na ndan vetëm një ditë nga festa e fëmijëve, nga 1 Qershori…
Po kërkon një stil shumë “Cool & Chic”? Ja 6 kombinimet më trendy të verës për femrat që guxojnë…
Je në kërkim të një look krejt të ri “Cool & Chic” për ketë sezon të ri veror por ende nuk di se çfarë ja vlen të shtosh të garderobën tënde??
Syzet me xhama transparente – si u kthyen në një trend këtë verë?
Syzet me xhama transparente janë kthyer në një tendencë të re këtë sezon vere...
Humbja e 15 vjeçares të “Gjeniut të Vogël” që tronditi sot vendin
Një ngjarje e rëndë ka prekur sot vendin tonë. 15 vjeçarja Blerta Papa, e cila njhet nga publiku nga pjesëmarrja e saj te “Gjeniu i vogël” ka humbur jetën pas një operacioni në një Spital privat...
Fundi i cili nuk del kurrë nga moda: Ja si ta kombinoni sipas tendencave më të fundit
Fundi i cili nuk del kurrë nga moda: Ja si ta kombinoni sipas tendencave më të fundit
Geta rrjetë dhe xhinse – trendi më i ri i modës së pranverës
Këtë pranverë një tendencë e re shumë trendy jane getat rrjetë të cilat vishen nën xhinse, rrymë kjo e përhapur fillimisht nga yjet e shoubizit...
Kim befason sërish: foto e nxehtë para pasqyrës
Kim Kardashian ka tërhequr sërish vëmëndjen e mediave përmes një fotoje të re të publikuar në snapchat...
Këngëtari i njohur shqiptar bëhet baba për herë të parë
Këngëtari i njohur shqiptar Albatrit Muqiqi dhe bashkëshortja e saj Egzona janë bërë prindër për herë të parë mëngjesin e sotëm...
Horoskopi i muajit Maj 2017
Horoskopi i muajit Maj 2017
5 pajisjet më trendy dhe të nevojshme teknologjike që çdokush do dëshironte ti kishte
Teknologjia tashmë është bërë pjesë e stilit tonë të jetesës dhe është bërë thuajse e paimagjinueshme jeta dhe puna jonë pa to...
Bashkëshorti i Nora Istrefit: “E përshpejtuam martesën që Nora të fitonte nënshtetësinë amerikane”
Robert Berisha, bahkëshorti i këngëtares së njohur Nora Istrefi, ka qënë I ftuar në emisionin “Rudina” në Tv Klan, ku ka rrëfyer shumë secrete nga jeta e tyre familjare dhe jo vetëm...
Kur fati të troket në derë: Fitojnë për herë të tretë llotarinë me 6.1 milionë dollarë
Çifti kanadez Barbara dhe Douglas Fink me sa duke janë njerëz me shumë fat...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn